CELEX: 62012CA0183
Language: hu
Date: 2013-06-06 00:00:00
Title: C-183/12. P. sz. ügy: A Bíróság (tizedik tanács) 2013. június 6-i ítélete — Chafiq Ayadi kontra Európai Bizottság, az Európai Unió Tanácsa ( „Fellebbezés — Közös kül-és biztonságpolitika (KKBP) — Az Oszáma bin Ládennel, az al-Kaida hálózattal és a Tálibánnal összeköttetésben álló egyes személyekkel és szervezetekkel szembeni korlátozó intézkedések — 881/2002/EK rendelet — Megsemmisítés iránti kereset — Az érdekeltnek az érintett személyek és szervezetek listájáról való levétele — Az eljáráshoz fűződő érdek” )

3.8.2013   
            
            
               HU
            
            
               Az Európai Unió Hivatalos Lapja
            
            
               C 225/31
            
         A Bíróság (tizedik tanács) 2013. június 6-i ítélete — Chafiq Ayadi kontra Európai Bizottság, az Európai Unió Tanácsa
   (C-183/12. P. sz. ügy) (1)
   
   (Fellebbezés - Közös kül-és biztonságpolitika (KKBP) - Az Oszáma bin Ládennel, az al-Kaida hálózattal és a Tálibánnal összeköttetésben álló egyes személyekkel és szervezetekkel szembeni korlátozó intézkedések - 881/2002/EK rendelet - Megsemmisítés iránti kereset - Az érdekeltnek az érintett személyek és szervezetek listájáról való levétele - Az eljáráshoz fűződő érdek)
   2013/C 225/52
   Az eljárás nyelve: angol
   
      Felek
   
   
      Fellebbező: Chafiq Ayadi (képviselők: P. Moser QC és E. Grieves barrister, H. Miller solicitor megbízásából)
   
      A többi fél az eljárásban: Európai Bizottság (képviselők: M. Konstantinidis, T. Scharf és E. Paasivirta meghatalmazottak), az Európai Unió Tanácsa (képviselők: E. Finnegan és G. Étienne meghatalmazottak)
   
      A Bizottságot támogató beavatkozó: Írország (képviselők: E. Creedon meghatalmazott, segítői: E. Regan SC és N. Travers BL)
   
      Tárgy
   
   A Törvényszék (második tanács) T-527/09. sz., Chafiq Ayadi kontra Európai Bizottság ügyben 2012. január 31-én hozott végzése ellen benyújtott fellebbezés, amely végzésben a Törvényszék okafogyottságot állapított meg az Oszáma bin Ládennel, az Al-Qaida (helyesen: al-Kaida) hálózattal és a Tálibánnal összeköttetésben álló egyes személyekkel és szervezetekkel szemben meghatározott szigorító (helyesen: korlátozó) intézkedések bevezetéséről szóló 881/2002/EK tanácsi rendelet 114. alkalommal történő módosításáról szóló, 2009. október 13-i 954/2009/EK bizottsági rendelet (HL L 269., 20. o.) részleges megsemmisítésére irányuló kereset tekintetében — Az érdekeltnek az érintett személyek és szervezetek listájáról való levétele
   
      Rendelkező rész
   
   
               1.
            
            
               A Bíróság az Európai Unió Törvényszéke T-527/09. sz., Chafiq Ayadi kontra Bizottság ügyben 2012. január 31-én hozott végzését hatályon kívül helyezi, amennyiben az úgy határoz, hogy már nem szükséges határozni a Chafiq Ayadi által a Törvényszékhez előterjesztett megsemmisítés iránti keresetről.
            
         
               2.
            
            
               A Bíróság az ügyet visszautalja az Európai Unió Törvényszéke elé Chafiq Ayadi megsemmisítés iránti keresetéről történő újbóli határozathozatalra.
            
         
               3.
            
            
               A Bíróság a költségekről jelenleg nem határoz.
            
         
      (1)  HL C 194., 2012.6.30.